Som ung var Stravinskij [[Liberalisme|liberal]] og støttede det borgerlige [[Kadetpartiet|Kadetparti]]. Han skrev endda en nationalsang til den [[Den russiske provisoriske regering|provisoriske regering]], der tog magten efter zar [[Nikolaj 2. af Rusland|Nikolaj 2.s]] fald. Oktoberrevolutionen i 1917 skræmte ham imidlertid i en sådan grad, at han i 1930 udtalte: "Jeg tror ikke der findes nogen, som respekterer [[Benito Mussolini|[Benito] Mussolini]] højere end jeg […] Han er [[Italien|Italiens]] og – forhåbentlig – Europas frelser".<ref>Taruskin, ''Stravinsky'', 1514.</ref> Efter en privat audiens hos Mussolini sagde han: "Medmindre mine ører bedrager mig, er [[Rom|Roms]] stemme selve [Mussolinis] stemme. Jeg fortalte ham, at jeg selv føler mig som en [[Fascisme|fascist]]. Selvom han er en travl herre, viste Mussolini mig den store ære at tale med mig i tre kvarter. Vi talte om musik, kunst og politik".<ref>Sachs, ''Music'', 168.</ref>
Musik Historie